Зоран Богдановић, инспектор-просвјетни савјетник за машинску групу предмета и практичну наставу

Датум: септембар 2016. године

**ИЗВЈЕШТАЈ**

**са групног савјетодавно-инструктивног рада**

Групни-савјетодавно инструктивни рад са наставницима машинске групе предмета је одржан по распореду који је утврдио Републички педагошки завод. Распоред групног савјетодавно-инструктивног рада је био доступан школама почетком јула на сајту Републичког педагошког завода. Термини одржавања савјетовања су: за регију Приједор 16.08; за регију Бања Лука 17.08; за регију Добој 19.08; за регију Бијељина и Бирач 23.08; за Сарајевско-романијску регију и регију Херцеговина 24.08.2016. године.

Реализован је сљедећи:

**ДНЕВНИ РЕД**

1. Запажање са увида
2. Припрема за наредну школску годину
3. НПП за нова занимања
4. Професионални развој наставника и обука
5. Остала питања

Групном савјетодавно-инструктивном раду је присуствовало око **69 %** наставника стручно-теоријске и практичне наставе струке машинство и обрада метала на нивоу Републике Српске.

1. Извршена је анализа увида који су били реализовани у школској 2015/2016.години и написана су основна запажања која су уочена када је ријеч о реализацији наставе машинске групе предмета. Запажања су презентована присутним наставницима.

 

1. Присутним су, у току савјетовања, предочене активности које треба да изврше у склопу припрема за школку 2016/2017.годину. посебан акценат је стављен на рад Стручног актива наставника и на припрему и реализацију додатне, допунске и припремне наставе и секције.

 

1. Присутни наставници су упознати са израдом наставних програма за нова занимања. Саопштено им је да се на сајту Републичког педагошког завода налазе програми за трећи разред за занимања: машински техничар за компјутерско конструисање; машински техничар за моторе и моторна возила; техничар мехатронике; механичар грејне и расхладне технике.

Такође, присутни наставници су упознати са одлуком Министарства просвјете и културе да се у машинску струку уведу занимања техничар машинске енергетике и оптичар као и да се у струку остале дјелатности уведу занимања златар и часовничар. За наведена занимања је развијен наставни план и израђен је наставни програм за први разред. План и програм за наведена занимања се налази на сјту РПЗ-а.

  

1. Наставницима је презентована тема „Професионални развој наставника“ а по завршетку стручне теме наставници су упознати са извјештајем и анализом обука које су проведене на Машинском факултету у Бањој Луци.

   

**Најчешће постављана питања**

Наставници који реализују стручно – теоријску и практичну наставу струке машинство и обрада метала су постављали питања од којих се могу издвојити следећа:

1. Како реализовати часове компјутерске графике и које софтвере треба користити;
2. На који начин је могуће обезбиједити лиценциране софтвере;
3. Како утицати на опремање кабинета и школских радионица;
4. На који начин доћи до квалитетнијих уџбеника;
5. Како учинити доступним ученицима приручнике које су пласирани на обуци наставника која је проведена на машинском факултету и да ли се исти могу користити у настави;
6. Питања везана за домен радних односа;
7. Питања везана за вредновање одјељењског старјешинства;

**Закључци**

1. У току реализације наставних садржаја потребно је евидентирати слабости које се појављују у раду и предложити потребне корекције наставних програма који су први пут у употреби у школској 2016./2017.години у струци машинство и обрада метала;
2. Наставити активности око опремања кабинета и школских радионица савременим наставним училима, машинама и опремом;
3. Наставити са редовним глобалним и оперативним планирањем наставних садржаја и редовно писати наставне припреме;
4. Користити савремене методе и облике рада при реализацији наставних часова;
5. Реализација наставних садржаја треба да буде усмјерена на постизање очекиваних исхода учења и унапређење и побољшање ученичких постигнућа;
6. Инсистирати на знањима која ће ученици моћи да примијене у пракси а ученике припремати за цјеложивотно учење;
7. Планирати и реализовати часове додатне, допиунске и припремне наставе и скције; Водити потребну евиденцију;
8. Рад стручног актива треба осавременити а активности планирати у скалду са надлежностима које су наведене у Закону о средњем образовању и васпитању. План рада Стручног актива треба да прати школску годину односно активности започињу са почетком школске године а завршавају са њеним завршетком.

Инспектор – просвјетни савјетник

Зоран Богдановић, дипл.инж.маш.